jkorsvik/nowiki_second_scrape_merged huggingface dataset:
USAs ekspedisjon i Korea

USAs ekspedisjon i Korea, eller det amerikanske krigstokt mot Korea i 1871, Shinmiyangyo, eller ganske enkelt Den koreanske ekspedisjon. Det var den første amerikanske militære angrep på Korea. Det skjedde hovedsakelig på og rundt den koreanske øya Ganghwa. Konflikten ble vunnet innen 2 dager.
Årsaken for tilstedeværelsen av amerikansk marinestyrker i Korea var for å gi militær støtte til en amerikansk diplomatisk delegasjon som var sendt for å tvinge gjennom handel og politisk forbindelse med Korea. Tidligere hadde et bevæpnet handelsfartøy, «General Sherman», gått på grunn og innledet krigshandlinger. Frankrike hadde blitt slått og tvunget til å trekke seg tilbake bare fem år tidligere i en tilsvarende krigshandling.
Da koreanske kystbatterier angrep to amerikanske krigsskip den 1. juni, ble en straffeekspedisjon sendt inn ti dager senere da den kommanderende amerikanske admiralen ikke fikk en offisiell unnskyldning han var fornøyd med fra de koreanske myndighetene. Den koreanske regjeringen og det herskende Joseon-dynastiet hadde drevet en isolasjonspolitikk mot utenlandske statsmakter i århundrer, og selvsikkerheten til amerikanerne førte til at de to partene ikke forsto hverandre, noe som førte til at den diplomatiske ekspedisjonen førte til en militær konflikt. Den 10. juni gikk rundt 650 amerikanske soldater i land og erobret flere festninger, drepte over 200 koreanske soldater med egne tap av kun tre amerikanere. Korea fortsatte å nekte å forhandle med USA fram til 1882. Umiddelbart førte konflikten kun til at Korea forsterket sin isolasjonspolitikk.


== Litteratur ==
Lee, Ki-baek, oversatt av E.W. Wagner & E.J. Shultz (1984): A new history of Korea (rev. utg.). Seoul: Ilchogak. ISBN 89-337-0204-0.
Nahm, Andrew C. (1996): Korea: A history of the Korean people (2. utg.). Seoul: Hollym. ISBN 1-56591-070-2.
Chang, Gordon H. (Mars 2003): «Whose ‘Barbarism’? Whose ‘Treachery’? Race and Civilization in the Unknown United States-Korea War of 1871» i: Journal of American History, Vol. 89, No. 4, s. 1331–1365 in JSTOR
Ch'oe, Yŏng-ho; Bary, William Theodore De; Deuchler, Martina; & Lee, Peter Hacksoo (2000): Sources of Korean Tradition: From the Sixteenth to the Twentieth Centuries. New York: Columbia University Press. 10-ISBN 0-231-12030-3/13-ISBN 978-0-231-12030-2; 10-ISBN 0-231-12031-1/13-ISBN 978-0-231-12031-9; OCLC 248562016


== Se også ==
Liste over kriger USA har deltatt i


== Eksterne lenker ==
US Naval Historical Center on 1871 US Korean campaign Arkivert 7. april 2010 hos Wayback Machine.
1871 US Korea Campaign
The early US-Korea relations - Excerpt from A Brief History of the US-Korea Relations Prior to 1945
Gateway to Shimiyangyo
Sabine (elv)

Sabine (spansk: Río de Sabinas) er ei 893 km lang elv som starter i det østlige Texas, og renner ut i Mexicogolfen i delstaten Louisiana. 
I de nedre delene av elveløpet renner den gjennom furuskog, og deretter gjennom bayou-områder. Nedbørfeltet er på 25 270 km². Vassdraget har store nedbørmengder, og elva er derfor den vannrikeste i Texas, selv om den ikke på langt nær er den lengste. Fram til 1848 var den grenseelven mellom USA og Mexico eller Republikken Texas (fra 1836). 
Navnet kommer fra Sabinas som er det spanske ordet for einer. 
Elven løper gjennom et viktig oljeproduderende område, og den nedre del ved Golfen er blant de mest industrialiserte områder i det sørøstlige USA.


== Eksterne lenker ==
(en) Sabine River – kategori av bilder, video eller lyd på Commons 
Sabine River The Handbook of Texas Online
Kara (elv)

Kara (russisk: Кара) er ei elv i Russland. Elva, som ligger i Europas ytterste nordøstre hjørne, utgjør en stor del av grensa mellom de autonome områdene Nenetsk (i vest) og Jamalo-Nenetsk (i øst), og også grensa mellom republikken Komi og Jamalo-Nenetsk. Den er 257 kilometer lang, med et nedbørfelt på 13 400 km².Elva har utspring i de nordlige hellingene i det Arktiske Ural, og dannes ved samløpet mellom elvene Malaja Kara («Lille Kara») og Bolsjaja Kara («Store Kara»), og renner deretter i en hovedsakelig nordlig retning. Elva munner ut i Bajdaratabukta i Karahavet via Karabukta ved stedet Ust-Kara.
De viktigste sideelvene er Sibirtsjatajakha, Silovajakha, Soptsjaju og Sajakha.


== Referanser ==
Tremenning

Tremenning betegner på norsk et slektskapsforhold mellom to personer i tredje ledd; etterkommere i tredje generasjon. En tremenning er en slektning som er barn av søskenbarnet (fetteren eller kusinen) til mor eller far, ens filleonkel og -tante. Tremenninger har minst én oldeforelder felles, men ikke felles foreldre eller besteforeldre. Tilsvarende brukes firmenning, femmenning osv. om ledd videre i slekten. På engelsk brukes benevnelsen second cousin.
Nonanol

Nonanol C9H19OH betegner alkoholer avledet av nonan.


== Isomerer ==
Det finnes 5 nonanoler som har den samme kjemiske formelen, men som har ulik strukturformel og molekyloppbygging.
Hangurslia Opp

Hangurslia Opp er et motbakkeløp i Voss som arrangeres av Voss Oppturar. Løpet ble første gang arrangert i 1994.
Løypa starter på Bavallen på 220 meters høyde, og har målgang i Hangurslia på 425 meter. Løypa er 2,5 km lang.


== Vinnere ==


== Eksterne lenker ==
Offisielt nettsted
Ciudad Universitaria

Ciudad Universitaria, ofte kalt C.U., er hovedcampusen til Universidad Nacional Autónoma de México (UNAM). Den befinner seg i Pedregal de San Ángel i Coyoacán sør i Mexico by. Ciudad Universitaria bly bygd på 1500-tallet og sto ferdig i 1954. I 2007 ble den oppført på UNESCOs verdensarvliste. Ciudad Universitaria dekker et svært stort område, og har et godt utbygd bussnettverk. Estadio Olímpico Universitario, som var olympiastadion under De olympiske leker i 1968, ligger i C.U.


== Eksterne lenker ==
UNAMs offisielle hjemmeside
Torre Mural

Torre Mural er en bygning i Avenida de los Insurgentes 1605 i distriktet Benito Juárez i Mexico by. Den er med sine 133 meter den nest høyeste bygninga langs avenyen, etter World Trade Center. Torre Mural har 33 etasjer og et totalt areal på 38 000 m². Konstruksjonen starta i 1993, og bygninga sto ferdig i 1995.


== Se også ==
Liste over Mexico bys høyeste bygninger
Silbo gomero

Silbo gomero, også kjent som el silbo, er et plystrespråk som brukes av noen av innbyggerne på La Gomera i Kanariøyene for å kommunisere over de dype dalene på øya. Det ble utvikla av øyas første innbyggere, guanchene, for språket guanche. Plystrespråket spredde seg også til øyene Hierro, Tenerife og Gran Canaria. Da spanjolene okkuperte Kanariøyene på 1500-tallet, tilpassa de siste guanchene plystrespråket til spansk, mens guanche døde ut. El silbo sto i fare for å dø ut på 1900-tallet, men det er i dag obligatorisk undervisning i språket på skolene på La Gomera.
Språket har seks ulike lyder, og disse kan kombineres til mer enn 4000 forskjellige ord eller konsepter.
Siden 2009 har el silbo vært oppført på UNESCOs liste over mesterverker i muntlig og immateriell kulturarv.


== Se også ==
Plystring
Plystrespråk


== Referanser ==


== Litteratur ==
Meyer, J., Meunier, F., Dentel, L. (2007). Identification of natural whistled vowels by non whistlers. Proceedings of Interspeech 2007.
Trujillo, R., et al (2005). EL SILBO GOMERO. Materiales didácticos. Canary Islands: Consejería De Educación, Cultura y Deportes Del Gobierno De Canarias – Dirección General De Ordenación e Innovación Educativa. ISBN 84-689-2610-8.
Carreiras M, López J, Rivero F, Corina D (2005). Linguistic perception: neural processing of a whistled language Nature 433 (7021): 31-32. PMID 15635400
Trujillo, R. (1990). The Gomeran Whistle: Linguistic Analysis (English translation: J.Brent) . Santa Cruz de Tenerife: Library of Congress, Washington, DC (unpublished).
Trujillo, R. (1978). EL SILBO GOMERO: análisis lingüístico. Santa Cruz de Tenerife: I. Canaria. ISBN 84-85543-03-3.
Busnel, R.G. and Classe, A. (1976). Whistled Languages. New York: Springer-Verlag. ISBN 0-387-07713-8
Classe A. (1957). The whistled language of La Gomera. Scientific American, 196, 111-124.
Díaz Reyes, D. (2008). El lenguaje silbado en la Isla de El Hierro. Excmo. Cabildo Insular de El Hierro. Santa Cruz de Tenerife.


== Eksterne lenker ==
Silbo-gomero.com
Undervisningsmateriale i silbo gomero
The Gomeran Whistle: Linguistic Analysis
Silbo Gomero – The Whistling Language
MP3-fil med silbo gomero
Georg Anton Krohg (publisist)

Georg Anton Krohg (født 13. mars 1817 på Munkvoll, død 13. april 1873 i Kristiania) var en norsk publisist, sønn til Christian Krohg, far til Christian Krohg.
Krohg ble student i 1835, cand. jur. i 1842, kopist i Finansdepartementet 1844 og ved dettes deling 1846 i det nye Indredepartementet, hvor han ble fullmektig 1857. Tross denne beskjedne banen hørte Kroghs navn i samtiden til de mest kjente i alle nordiske riker. Hans liv var fylt av åndelige interesser, hans fremste sysselsettelse var studiet — også i kildeskrifterne — av de nordiske landenes historie og språk ved siden av den gamle greske litteratur og hans samtids politiske historie.
Hans liv og virke var preget av en begeistret tro på skandinavismens idé. Nordens enhet i enhver retning, også politisk-dynastisk, var emne eller formål for hele hans 30 års journalistiske forfatterskap, og i denne idés tjeneste ofrede han ikke bare sin penn, men ga også sin personlige innsats idet han straks ved krigens utbrudd 1848 dro som frivillig til Danmark, hvor han en tid sto som menig i 10. lette bataljon, senere var bereden ordonnans hos general Schleppegrell. 
Hans journalistiske arbeid i en mengde norske blader (1846—47 i Den Constitutionelle, 1847—51 i Rigstidenden, fra 1856 av utelukkende i Aftenbladet) var bygget på rare kunnskaper, men hans artikler var verken lettleste eller underholdende, og hans språk ble med årene mer og mer et for ham ganske spesielt «nordisk Maalstræv». Så lenge Nordisk Universitets Tidsskrift utkom, (1854—65), var han dets norske redaktør, og på liknende måte var han medarbeider av Hamiltons Nordisk Tidskrift 1866 ff. 
Et utvalg av Islandske Folkesagn, som han utgav 1862 i Oversettelse og Samendrag etter Arnason, Maurer o. fl., fikk liten utbredelse, for en stor del på grunn av språkformen. Den samme hindring la han i veien for lesernes tilegnelse av de Nygræske Folkesange som han oversatte i tidsskriftet Norden. Fra Danmark, hvor han hadde en stor krets av venner — hans nærmeste var Carl Ploug og historikern Allen — skaffet han seg i 1848 også sin hustru, en prestedatter fra Møn. På den store idealistens grav reiste venner i 1881 en bautasten med innskriften: «Tro imod Norden, sit Folk og sin Gud». 


== Referanser ==


== Kilder ==
(da) Artikkelen bygger på det danske Salmonsens konversationsleksikon 2. utgave (1915–1930).
Tenryu (elv)

Tenryū (天竜川, Tenryū-gawa) er ei elv i Japan. Den har sine kilder i Suwasjøen i Okaya, Nagano og renner sørover, gjennom rike jordbruksområder, gjennom Aichi og Shizuoka. Med sine 213 km er den landets niende lengste elv.
Vannkraftutbyggingen i elva startet i 1938, og det første kraftverket, Yauokakraftverket, sto ferdig i 1951. Sakumakraftverket sto ferdig i 1956 og var da verdens tiende største. Shintoyonekraftverket ble operativt i 1972 og Funagirakraftverket sto ferdig i 1976.


== Eksterne lenker ==
(en) Tenryu River – kategori av bilder, video eller lyd på Commons 
(ja) Tenryu River upstream firm Chubu Regional Development Bureau Ministry of Land, Infrastructure and Transport
Lindavista

Lindavista er en bydel nord i Mexico by, i det administrative distriktet Gustavo A. Madero. Den ble oppretta på starten av 1930-tallet som et resultat av byplanlegging og en utvidelse av nabobydelen Industrial.
Gatene i Lindavista er oppkalt etter byer i Sør-Amerika.
Olsenfestivalen

Olsenfestivalen er en musikkfestival som blir arrangert hvert annet år i Kvadraturen, Oslo. Olsenfestivalen ble arrangert for første gang av Forsvarets musikk i 2007 i Oslo. Målet med festivalen var å skape interesse for militærmusikken som kunstart og musikktradisjon.
Navnet Olsenfestivalen spiller på to ting. Forsvarets første musikkinspektør og komponist het Ole Olsen, og ca. 53 000 nordmenn heter Olsen og de skal alle finne noe de vil like i festivalprogrammet.
Festivalen ble avsluttet i 2009. Festivalsjef var Kjersti Tubaas.
I 2011 ble Festningen arrangert, med Jean Michel Jarre som hovedartist. Konserten ble arrangert på fesrningsplassen, Akershus festing, Oslo.


== Olsenfestivalens lokaliteter ==
Festivalen har hatt tilhold i Kvadraturen siden 2007, og har benyttet flere ulike scener:

Ridehuset: Denne scenen åpnet til Olsenfestivalen i 2007, og med sin gode akustikk har Ridehuset blitt ettertraktet som konsertsted . Kapasiteten er på ca. 200 tilskuere. Bygget er oppført i 1828 og ligger like innenfor hovedporten på Akershus festning.
Høymagasinet: Denne scenen åpner til Olsenfestivalen 2009, og har en kapasitet på ca. 300 tilskuere. Bygget er oppført i 1845 og ligger på Kontraskjæret like utenfor sortiporten på Akershus festning.
Marmorhallen: Scene og konferanselokale som forvaltes av DNB Nor, og har en kapasitet på ca. 300 tilskuere. Bygget er oppført i starten av 1820-årene og ligger i Kvadraturen.


== Band og artister 2007 ==
TNT
Alex Rosen
Kongelige norske marines musikkorps
Stian Barsnes Simonsen
Forsvarets stabsmusikkorps
Stella polaris


== Band og artister 2009 (12. november - 15. november) ==


=== 12. november ===
Forsvarets musikkorps Vestlandet
Marius Hesby


=== 13. november ===
Forsvarets stabsmusikkorps
Hildegunn Øiseth
Bands crossing borders


=== 14. november ===
Dance with a Stranger
Kongelige Norske Marines Musikkorps
Knut Reiersrud
Kim Fairchild
Lasse Lindtner
Marius Hesby


=== 15. november ===
Forsvarets stabsmusikkorps
Cheezy Keys
Einar Henning Smebye
Dan Børge Akerø
Jan Lothe Eriksen
Marius Hesby


== Litteratur ==
Guide til Akershus festning. Oslo, Forsvarets bygningstjeneste, 1999. 100 sider. ISBN 82-7972-002-2


== Eksterne lenker ==
Olsenfestivalens hjemmeside
Nedskrivning

Nedskrivning er en kostnadsføring av uforutsett verdiforringelse av eiendeler, goodwill eller anleggsmidler (dvs kapitalslit). En bedrift vil i balansen ha en beholdning av eiendeler, goodwill og anleggsmidler med en bokført verdi. Dersom det av ulike grunner viser seg at denne verdien er fastsatt urealistisk høyt, eller faller merkbart, vil bedriften nedskrive verdien ved å føre en del av den aktuelle eiendelen og føre denne delen over til regnskapet som en kostnad. Verdien kan nedskrives helt eller delvis. 
Børsnoterte selskaper vil ha en klar plikt til å foreta nedskrivninger når objektive verdiendringer tilsier det. 
Når nedskrivningen er forutsett og planmessig, kalles den en avskrivning.
Begrepet kan brukes slik i et resultatregnskap (satt opp etter funksjonell inndeling):
Berit Kullander

Berit Kullander (født 23. mars 1938 i  Oslo) er en norsk skuespiller, danser og sanger.Hun var i Norsk Operaselskaps balletter Svanesjøen og Sylfiden. Deretter  danset hun ved Chat Noir 1954-65 og ved Det norske teatret 1965-67 var hun blant andre, Anita i West Side Story og sekretær i Kafkas Der Prozess. I seks sesonger var hun ved det svenske Riksteatern 1967-72, Intimteatern og ved Oscarsteatern. Tilbake ble hun ved det norske Riksteatret 1976-2005.
Videre turnerte hun i sin tid med Jens Book-Jenssen.
I den senere tid har hun fortsatt sin kabaretvirksomhet for eldre.


== Filmer ==

1956 – Gylne ungdom.

1962 – Operasjon Løvsprett.  TV

1965 – Klimaks (film).

1966 – Kontorsjef Tangen.  TV

1968 – Festival i Venedig.  TV

1971 – Gråt, elskede mann.


== Referanser ==


== Eksterne lenker ==
(en) Berit Kullander på Internet Movie Database 
(no) Berit Kullander hos Sceneweb 
(sv) Berit Kullander i Svensk Filmdatabas 
(en) Berit Kullander hos The Movie Database
Juul Jacobsen

Sigurd Hilmar Juul Jacobsen (født 20. februar 1918 på Nólsoy, død 24. mars 1992) var en færøysk fisker og politiker. Han var innvalgt på Lagtinget fra Suðurstreymoy 1978–1984.Han ble født utenfor ekteskap som sønn av Marianna Jacobsen fra Nólsoy og Harald C. Aase fra Norge. Han giftet seg med Margretha Eriksen, datter av Joen Carl Eriksen og Petrina Carolina Susanna Heinesen i Klaksvík. Juul Jacobsen var fisker hele sitt yrkesliv, og drev også småbruk og fuglefangst.Jacobsen tilhørte kretsen rundt kystfiskeren Adolf Hansen, som i 1978 gikk sammen med Kjartan Mohrs høyreorienterte håndverkerparti, Framburðsflokkurin, og dannet Framburðs- og Fiskivinnuflokkurin. Samme år ble Hansen og Mohr innvalgt på Lagtinget, men Jacobsen tok sete for Mohr, som var syk. Jacobsen ble gjenvalgt til Lagtinget fra Suðurstreymoy i 1980, men ikke i 1984. Han var medlem av skolestyret og menighetsrådet på Nólsoy.


== Referanser ==
Hemming Jespersen

Hemming Olafsson Jespersen (1925–1976) var en færøysk politiker (Tj.), fagforeningsleder og skipsreder på Tvøroyri.
Han var først skipsbygger og formann i den mektige fagforeningen Fylking på Tvøroyri. Han ble senere skipsreder.Jespersen var færøysk separatist og deltok i dannelsen av Tjóðveldisflokkurin i 1948. Han var innvalgt på Lagtinget fra Suðuroy fra 1958 til 1962, som den første for sitt parti.Han var også medlem av sognestyret (kommunestyret) i Froðbiar sókn fra 1958 til sin død i 1976. Han opponerte mot det han oppfattet som Javnaðarflokkurins «flertallstyranni» i kommunepolitikken og samarbeidet derfor med de borgerlige. Han var sognestyreformann i 1964 og 1966.


== Referanser ==
Føroya Arbeiðarafelag

Føroya Arbeiðarafelag (FA) er Færøyenes største arbeidstakerorganisasjon.
Føroya Arbeiðarafelag ble stiftet 18. desember 1925 på Tvøroyri av flere arbeider- og fiskerlag. Den faglige organiseringen kom omtrent samtidig med dannelsen av det færøyske arbeiderpartiet, Javnaðarflokkurin.Føroya Arbeiðarafelag har om lag 30 medlemsorganisasjoner. Samarbeidet har ikke vært uten gnisninger. Føroya Fiskimannafelag og arbeidstagerorganisasjonene i Tórshavn og Klaksvík har etter hvert stilt seg utenfor Føroya Arbeiðarafelag.Føroya Arbeiðarafelag har de siste årene ført lønnsforhandlinger i fellesskap med de andre arbeidstagerorganisasjonene, som nå er organisert i paraplyorganisasjonen Samtak.


== Ledere ==
Føroya Arbeiðarafelag har hatt følgende styreledere:
M.S. Viðstein 1925–1931
Johan Hendrik Rubeksen 1931–1939
Joen A. Rasmussen 1939–1941
Gunnar Petersen 1941–1945
Magnus Tórsheim 1945–1955
Johan Hendrik Joensen 1955–1956
Arni á Rógvu 1956–1958
Gunnar Petersen 1958–1973
Johannes Olsen 1973–1980
Ingeborg Vinther 1980–2011
Georg F. Hansen 2011–d.d.


== Referanser ==


== Eksterne lenker ==
Føroya Arbeiðarafelags nettside
Liste over borgermestre i Sørvágur

Liste over borgermestre i Sørvágur. Sørvágur på Færøyene ble utskilt som egen kommune i 1915, og innlemmet Bøur og Mykines i 2005.


== Fotnoter ==


== Referanser ==
M10 (Berlins sporvei)

Metrolinje M10 er en trikkelinje som er en del av Berlins sporvei. Den går fra S-banestasjonen Nordbahnhof stasjon i bydelen Mitte via Danziger straße, Peterburger straße og Warschauer Straße til Warschauer Straße stasjon. Den er en av tre tverrlinjer som krysser trikkelinjene som går fra sentrum til de østlige deler av byen M1, M2, M4, M5, M6 og M8. Hele strekningen har metrofrekvens, dvs. at det 24 timers trafikk og minst 10 minutters frekvens mellom kl 0430 og 0030. Siden den betjener to svært populære utelivsområder i Berlin, Prenzlauer Berg og Friedrichshain, er det stor trafikk kveldstid og trikken kalles Berlins partytram på folkemunne. I juni 2011 startet arbeidet med å legge trikkeskinner fra Nordbahnhof gjennom Invalidenstraße og frem til Hauptbahnhof som vil bli den nye endeholdeplassen for M10 i 2013.


== Eksterne lenker ==
bvg.de
Liste over borgermestre i Vágur

Liste over borgermestre i Vágur. Vágs kommuna på Færøyene ble utskilt fra Suðuroyar prestagjalds kommuna i 1906, og Nes ble overført til kommunen fra Porkeris kommuna i 1928. Frem til 1972 var den formelle tittelen «sognestyreformann».


== Referanser ==
M13 (Berlins sporvei)

Metrolinje M13 er en trikkelinje som er en del av Berlins sporvei. Den går fra Virchow-Klinikium i bydelen Wedding i det tidligere Vest-Berlin via de ytre deler av tidligere Øst-Berlin til Frankfurter Allee stasjon og derfra til Warschauer Straße stasjon (Revaler straße). Den er en av tre tverrlinjer som krysser trikkelinjene som går fra sentrum til de østlige deler av byen M1, M2, M4, M5, M6 og M8. Hele strekningen har metrofrekvens, dvs. at det 24 timers trafikk og minst 10 minutters frekvens mellom kl 0430 og 0030.


== Eksterne lenker ==
bvg.de
Lexical Decision

Lexical Decision er en test som brukes i eksperimenter innen psykologi og psykolingvistikk. Testen går ut på av en person observerer en streng med bokstaver, for så å klassifisere så raskt som mulig som et ekte ord eller et ikke-ord (nosens ord). Et eksempel på dette kan være kake (ord) mot kzke (ikke-ord). begrepet Lexical Decision ble først brukt av David E. Meyer og Roger W. Schvaneveldt i en artikkel fra 1971.


== Referanser ==
Målfrid mi fruve

«Målfrid mi fruve» er en norsk folkevise av den typen vi kaller ballader. I TSB katalogen er den typologisert som TSB D 324. Den er også kjent under titlene «Far og dotter» og «Dei snøgge svara».


== Innhold ==
Faren har fått mistanke om at datteren har en elsker. Han spør henne om hestene, støvlene, sverdet han har sett, men hun vrir seg unna med kjappe svar. De fleste variantene stopper der, men noen få har en mer dramatisk ende. Faren viser henne de avhogde hodet eller hånden til elskeren og hun tar livet sitt.


== Utbredelse ==
Visa har vært populær i hele Norden. En skotsk ballade Clerk Saunders (Child 69 F) har samme motiv. Motivet, men med mer humoristisk vri, finner vi også i andre viser «Den lystige hanrei» (Nordkjosbottenvisa) og «Five nights drunk».
Et tidlig voksrullopptak med Svein Hovden har inspirert mange yngre folkevisesangere.


== Innspillinger ==
Gruppa Blåmann Blåmann spilte den inn på Norske Ballader: 30 ballader – 0m drap og elskov, skjemt og lengsel blant riddere, jomfruer, kjemper og dyr. Grappa 2009, HCD 7239, ISBN7033662072392.


== Referanser ==
Kvinnulistin

Kvinnulistin (norsk oversettelse: «Kvinnelisten») var en valgliste i Vestmanna kommuna på Færøyene.
Kvinnulistin ble realisert av 73 kvinner på et møte i Vestmanna den 20. oktober 1988. En rekke kvinnelister stilte til valg i færøyske kommuner fra 1992, men listen i Vestmanna oppnådde særskilt stor suksess med flertall i kommunestyret mellom 1993 og 2005. Listen hadde 3 av 7 representanter i perioden 1989–1992, 5 i perioden 1993–1996, 4 i periodene 1997–2004 og 1 i perioden 2005–2008. Listen stilte ikke til valg i 2008, men det ble valgt inn kvinner i kommunestyret. Borgermestre i kommunen fra Kvinnulistin var Maria Hansen (1989–1996) og Gunn Joensen (1997–2004).


== Referanser ==